Weathered Penny - Mia Earrings
Big Metal - Cosette Half Moon Resin Earrings / Black & White
Big Metal - Catarina Round Loop Drop Resin Earrings - Tortoise / Black & White 18 skoolkinders in ongeluk beseer | Netwerk24
Deur Eugenie Gregan 18 Mei 2018 14:54
’n Minibustaxi wat in die botsing was waarin 18 skoolkinders Vrydagoggend beseer is. Foto: Verskaf
Altesaam 18 skoolkinders is Vrydagoggend beseer in ’n botsing tussen vier voertuie in Clermont in Pinetown, KwaZulu-Natal.
Die ongeluk het omstreeks 08:00 gebeur toe die kinders in ’n minibustaxi op pad skool toe was.
Volgens Garrith Jamieson van Rescue Care Paramedics, wat op die toneel was, was twee minibustaxi’s en twee ander voertuie, waaronder ’n bakkie, in die botsing in Khululeka-laan betrokke.
Paramedici het die skoolkinders en twee ander mense op die toneel behandel. Ses mense het ernstige beserings gehad en is na verskeie hospitale in Durban geneem.
Volgens Rescue Care is die oorsaak van die ongeluk nog onduidelik. Polisielede van KwaDabeka was op die toneel, maar kon nog nie vir kommentaar bereik word nie.
Een van die vier voertuie wat Vrydagoggend in die ongeluk in Pinetown betrokke was. Foto: Verskaf
Meer oor: Pinetown | Skoolkinders | Ongeluk | Beseer
5 mense in hospitaal ná ongeluk in Krugersdorp